laion/Wikipedia-Exotic huggingface dataset:
ელ-ჰასა

ელ-ჰასა (არაბ. الأحساء; თურქ. Lahsa) — ისტორიული რეგიონი, ოაზისი აღმოსავლეთ საუდის არაბეთში. რეგიონი მოიცავს აღმოსავლეთ პროვინციის უმეტეს გუბერნიებს. ოაზისი მდებარეობს სპარსეთის ყურიდან, არაბეთის ნახევარკუნძულის სიღრმეში დაახლოებით 60 კილომეტრში. რეგიონი შედის უფრო დიდი ისტორიული აღმოსავლეთ არაბეთის რეგიონში, რომელიც მოიცავს ნახევარკუნძულის აღმოსავლეთ სანაპიროს და ვრცელდება სამხრეთით ომანამდე. ასევე მოიცავდა კუნძულ ბაჰრეინს. ელ-ჰასა ეკუთვნის იმ იშვიათ ადგილებს საუდის არაბეთის ნახევარკუნძულზე სადაც ისტორიულად მოყავდათ ბრინჯი. 1938 წელს დამამის ახლოს აღმოაჩინეს ნავთობის საბადოები, რამაც რეგიონის სწრაფი მოდერნიზაცია გამოიწვია. 1960-იან წლებში წარმოებამ დღეში ერთ მილიონ ბარელს მიაღწია. Tor Eigeland, 1970, The Twice-Used Water დაარქივებული 2011-07-08 საიტზე Wayback Machine. , Saudi Aramco World Jon Mandaville, 1974, Al-Hasa: Outpost of Empire დაარქივებული 2014-02-01 საიტზე Wayback Machine. , Saudi Aramco World Al-Ahsa Municipality website ↑ Prothero, G.W. (1920). Arabia. London: H.M. Stationery Office, გვ. 85.  ↑ Citino, Nathan J. (2002). From Arab nationalism to OPEC: Eisenhower, King Saʻūd, and the making of U. S.-Saudi relations. Bloomington: Indiana University Press, გვ. xviii. ISBN 0-253-34095-0.  ↑ Farsy, Fouad (1986). Saudi Arabia: a case study in development. London: KPI, გვ. 44. ISBN 0-7103-0128-6.
თურქეთის საპრეზიდენტო არჩევნები (2014)

თურქეთის საპრეზიდენტო არჩევნები 2014 — რიგით პირველი საყოველთაო საპრეზიდენტო არჩევნები თურქეთში. გაიმართა 2014 წლის 10 აგვისტოს. 2007 წლის საკონსტიტუციო რეფერენდუმისა და 2010 წელს განხორციელებული საკონსტიტუციო ცვლილებების მიხედვით საპრეზიდენტო ხელისუფლება ძლიერდება. ეს პირველი არჩევნები იყო, როცა პრეზიდენტი უშუალოდ ხალხმა აირჩია. აქამდე არსებული კანონით, პრეზიდენტი 7 წლის ვადით და მხოლოდ ერთხელ აირჩეოდა, ახალი კანონმდებლობით კი დადგენილია ორი შესაძლებელი ხუთწლიანი ვადა. ↑ Turkey sets Aug 10 for presidential election: source. დაარქივებულია ორიგინალიდან — 2014-03-22. ციტირების თარიღი: 2014-03-21.
Yesyears

Yesyears — ინგლისური პროგრესული როკ-ჯგუფ Yes-ის კომპილაცია, გამოცემული ყუთის სახით 1991 წელს. იგი მიმოიხილავს Yes-ის შემოქმედებას 1969-1991 წლებში. გარდა ამისა, კრებულში შეტანილია იშვიათი მასალა, როგორიც არის მანამდე გამოუცემელი სიმღერები. YesYears (Atco 791 644) ბრიტანეთსა თუ აშშ-ში ჩარტებში არ მოხვედრილა. ინფორმაცია საიტზე Discogs ↑ https://www.allmusic.com/album/r78747
ბენეტ მილერი

ბენეტ მილერი (ინგლ. Bennett Miller; დ. 30 დეკემბერი, 1966, ნიუ-იორკი) — ამერიკელი კინორეჟისორი. გარდა ფილმებისა, გადაღებული აქვს სატელევიზიო რეკლამები და მუსიკალური კლიპები. სარეჟისორო კარიერა დაიწყო 1998 წელს დოკუმენტური ფილმ „კრუიზის“ გადაღებით. 2005 წელს გადაიღო ფილმი „კაპოტე“ ცნობილი ამერიკელი მწერლის, ტრუმენ კაპოტეს შესახებ. მილერიმა მიიღო ოსკარის ნომინაცია ამ ფილმისთვის, ხოლო თავად ფილმმა ამის გარდა მიიღო კიდევ 4 ნომინაცია, მათ შორის ერთი ჯილდო. 2011 წელს მილერმა გადაიღო „ადამიანი, რომელმაც ყველაფერი შეცვალა“ - ფილმი ბეისბოლის მწვრთნელის, ბილი ბინის შესახებ. 2014 წელს ფილმისთვის „Foxcatcher“ მიიღო კანის კინოფესტივალის ჯილდო საუკეთესო რეჟისორისთვის. 1998 - კრუიზი, დოკუმენტური (The Cruise) 2005 - კაპოტე (Capote) 2011 - ადამიანი, რომელმაც ყველაფერი შეცვალა (Moneyball) 2014 - Foxcatcher ბენეტ მილერი კინოფილმების ინტერნეტ-მონაცემთა ბაზაში
ელმერ ბერნშტაინი

ელმერ ბერნშტაინი (გერმ. Elmer Bernstein; დ. 4 აპრილი, 1922, ბუენოს-აირესი — გ. 18 აგვისტო, 2004, ოხაი) — ავსტრიული წარმოშობის ამერიკელი კინოკომპოზიტორი. 50 წლიანი კარიერის მანძილზე შექმნილი აქვს მუსიკა 100-ზე მეტი კინო და სატელევიზიო ნამუშევარისთვის. 14-ჯერ იყო ნომინირებული ოსკარის ჯილდოზე. ვიკისაწყობში არის გვერდი თემაზე: ელმერ ბერნშტაინი ოფიციალური საიტი ელმერ ბერნშტაინი კინოფილმების ინტერნეტ-მონაცემთა ბაზაში ელმერ ბერნშტაინი TCM-ის კინოფილმების მონაცემთა ბაზაში
ჯონ ლენდისი

ჯონ ლენდისი (ინგლ. John Landis დ. 3 აგვისტო, 1950, ჩიკაგო) — ამერიკელი რეჟისორი, პროდიუსერი, მსახიობი და სცენარისტი. ცნობილია კომედიური და საშინელებათა ჟანრის ფილმებით, ასევე მაიკლ ჯექსონის ვიდეოკლიპებით. 1980 - ძმები ბლუზები (The Blues Brothers) 1983 - ადგილების გაცვლა (Trading Places) 1991 - ოსკარი (Oscar) შეგიძლიათ იხილოთ მედიაფაილები თემაზე „ჯონ ლენდისი“ ვიკისაწყობში. ჯონ ლენდისი კინოფილმების ინტერნეტ-მონაცემთა ბაზაში ჯონ ლენდისი — AllMovie
ანდრეი მირონოვი

ანდრეი მირონოვი (რუს. Миронов, Андрей Александрович; დ. 7 მარტი, 1941 — გ. 16 აგვისტო, 1987) — თეატრის, კინოსა და ესტრადის მსახიობი. რსფსრ-ის დამსახურებული (1974) და სახალხო არტისტი (1980). მარია მირონოვას და ალექსანდრე მენაკერის შვილი. 1962 წლიდან, შჩუკინის სახელობის თეატრალური სასწავლებლის დამთავრების შემდეგ, გარდაცვალებამდე იყო მოსკოვის სატირის თეატრის მსახიობი. მისი პირველი თეატრალური როლია სილვესტრი („სკაპენის ოინები“). ახალგაზრდა მირონოვის კომედიური ტალანტი გამოვლინდა სპექტაკლებში: „ბაღლინჯო“ (თავდაპირველად წარდგენილი იყო პრისიპკინის როლზე, ათწლეულის შემდეგ თამაშობდა ოლეგ ბაიანას), „აბანო“ (ველოსიპედკინი), „შემოსავლიანი ადგილი“ (ჟადოვი), „დონ ჟუანი ანუ გეომეტრიის სიყვარული“ (დონ ჟუანი), „რევიზორი“ (ხლესტაკოვი). მსახიობის ყველაზე პოპულარული თეატრალური როლი გახდა ვირტუოზული, ზღაპრული, საზეიმო და ჰაეროვანი ფიგარო „ფიგაროს ქორწინებაში“. კინოში სახელი მოიხვეჭა პეტკას როლის შესრულებით ფილმში „და თუ ეს სიყვარულია?“, რომელშიც „თავისუფალი“ იმიჯი შექმნა. ახალგაზდრობიდანვე კინოში გვევლინებოდა სიმპათიური ჭაბუკების როლში: „ჩემი უმცროსი ძმა“ (იურკა), „სამს პლუს ორი“ (რომკა). უფრო მოგვიანებით მსახიობმა სარკასტული ფერების გამოყენების გესლი გამომაჟღავნა ფილმებში: „უფრთხილდი ავტომობილს“ (დიმა სემიცვეტოვი) და „ბრილიანტის ხელი“ (გენადი). იმპროვიზაციული ელფერითა და ფილიგრანული ტექნიკით მირონოვი თამაშობდა ვოდევილებსა და ოპერეტებში, სატირულ და ფილოსოფიურ კომედიებში. 1987 წლის 14 აგვისტოს ანდრეი მირონოვმა რიგაში ჩატარებული თეატრალური გასტროლებისას სპექტაკლში „შეშლილი დღე ანუ ფიგაროს ქორწინება“ თამაშისას გონება დაკარგა. შედეგად გადაყვანილი იქნა ადგილობრივ საავადმყოფოში, სადაც დაუსვეს თავის ტვინში სისხლჩაქცევის დიაგნოზი. 2 დღის შემდეგ, ესე იგი 16 აგვისტოს მირონოვი გარდაიცვალა. დაკრძალულია მოსკოვში, ვაგანკოვოს სასაფლაოზე. ანდრეი მირონოვი კინოფილმების ინტერნეტ-მონაცემთა ბაზაში ანდრეი მირონოვი — კინოს ენციკლოპედია (რუსული) ოფიციალური საიტი (რუსული) ანდრეი მირონოვი (რუსული)
კათრინ კინერი

კათრინ კინერი (ინგლ. Catherine Keener; დ. 23 მარტი, 1959, მაიამი) — ამერიკელი მსახიობი. მიღებული აქვს ოსკარის ნომინაციები 1999 და 2005 წლებში. ვიკისაწყობში არის გვერდი თემაზე: კათრინ კინერი კათრინ კინერი კინოფილმების ინტერნეტ-მონაცემთა ბაზაში კათრინ კინერი — AllMovie
აგვისტო: ოსეიჯის ოლქი (ფილმი)

აგვისტო: ოსეიჯის ოლქი (ინგლ. August: Osage County) — 2013 წლის ამერიკული ფილმი. დაფუძნებულია 2007 წლის ამავე სახელწოდების პიესაზე, რომელმაც პულიცერის პრემია მოიპოვა. ყურადღება!  ქვემოთ მოყვანილია სიუჟეტის და/ან დასასრულის დეტალები. ოკლაჰომას შტატის ოსეიჯის ოლქის ერთ სოფლის სახლში იკრიბება უესტონების დიდი ოჯახი. მათი შეკრების მიზეზი ოჯახის მამის, ბევერლის გარდაცვალებაა. ქვრივ ვაიოლეტთან ერთად დაკრძალვაზე იკრიბება სამი და: ბარბარა, კარენი და ივი და მათი დეიდა ფეი ოჯახებთან ერთად. ერთად შეკრებილი ნათესავები ურთიერთობების გარკვევას იწყებენ და ერთმანეთს ადანაშაულებენ ღალატსა და წარუმატებლობაში. ყველა მათგანს საკუთარი საიდუმლო აქვს. მერილ სტრიპი - ვაიოლეტ უესტონი ჯულია რობერტსი - ბარბარა უესტონ ფორდჰემი ჯულიანა ნიკოლსონი - ივი უესტონი ჯულიეტ ლუისი - კარენ უესტონი იუენ მაკგრეგორი - ბილ ფორდჰემი ებიგეილ ბრესლინი - ჯინ ფორდჰემი მარგო მარტინდეილი - მეტი ფეი ეიკინი კრის კუპერი - ალან ეიკინი ბენედიქტ კამბერბეჩი - ჩარლზ ეიკინი დერმო მარლუნი - სტივ ჰუბერბრეხტი სემ შეპარდი - ბევერლი უესტონი მისტი აპჰემი - ჯონა მონევატა ჰოლივუდის კინოფესტივალის ორი ჯილდო: საუკეთესო ქალი მეორეხარისხოვან როლში (ჯულია რობერტსი); საუკეთესო სამსახიობო ანსამბლი კინომსახიობთა გილდიის სამი ჯილდო: საუკეთესო მსახიობი ქალი (მერილ სტრიპი); საუკეთესო ქალი მეორეხარისხოვან როლში (ჯულია რობერტსი); საუკეთესო სამსახიობო ანსამბლი ოსკარის ორი ნომინაცია: საუკეთესო მსახიობი ქალი (მერილ სტრიპი); საუკეთესო ქალი მეორეხარისხოვან როლში (ჯულია რობერტსი) ოქროს გლობუსის ორი ნომინაცია: საუკეთესო მსახიობი ქალი მიუზიკლსა ან კომედიაში (მერილ სტრიპი); საუკეთესო ქალი მეორეხარისხოვან როლში (ჯულია რობერტსი) BAFTA-ს ნომინაცია საუკეთესო ქალი მეორეხარისხოვან როლში (ჯულია რობერტსი) ვიკისაწყობში არის გვერდი თემაზე: აგვისტო: ოსეიჯის ოლქი (ფილმი) „აგვისტო: ოსეიჯის ოლქი“ — კინოფილმების ინტერნეტ-მონაცემთა ბაზა (ინგლისური) „აგვისტო: ოსეიჯის ოლქი“ — Box Office Mojo-ზე „აგვისტო: ოსეიჯის ოლქი“ — Rotten Tomatoes „აგვისტო: ოსეიჯის ოლქი“ — Metacritic-ზე
გრანტ ჰესლოვი

გრანტ ჰესლოვი (ინგლ. Grant Heslov; დ. 15 მაისი, 1963, ლოს-ანჯელესი) — ამერიკელი კინოპროდიუსერი, მსახიობი, სცენარისტი, რეჟისორი. კარიერა დაიწყო როგორც მსახიობმა. 2000-იანი წლებიდან მოღვაწეობს როგორც პროდიუსერი. გადაღებული აქვს ორი ფილმი. აქტიურად თანამშრომლობს ჯორჯ კლუნისთან. შეგიძლიათ იხილოთ მედიაფაილები თემაზე „გრანტ ჰესლოვი“ ვიკისაწყობში. გრანტ ჰესლოვი კინოფილმების ინტერნეტ-მონაცემთა ბაზაში გრანტ ჰესლოვი — AllMovie
ჰარვი ვაინსტინი

ჰარვი ვაინსტინი (ინგლ. Harvey Weinstein; დ. 19 მარტი, 1952, კუინზი) — ებრაული წარმოშობის ამერიკელი კინოპროდიუსერი. არის Miramax Films-ისა და The Weinstein Company-ს თანადამფუძნებელი. მისი ძმა, ბობ ვაინსტინი აგრეთვე კინოპროდიუსერია. 2017 წლის ოქტომბერში, არაერთი შეურაცხყოფის და გაუპატიურების ბრალდების შემდეგ ვაინსტინი თანამდებობიდან გაათავისუფლა საკუთარი კომპანიის დირექტორთა საბჭომ. იგი აგრეთვე გააგდეს კინემატოგრაფიული ხელოვნებისა და მეცნიერების აკადემიიდან. ვიკისაწყობში არის გვერდი თემაზე: ჰარვი ვაინსტინი ჰარვი ვაინსტინი კინოფილმების ინტერნეტ-მონაცემთა ბაზაში ↑ Lartey, Jamiles; London, Edward Helmore David Batty in (October 14, 2017). „Harvey Weinstein expelled from Academy of Motion Picture Arts and Sciences“. The Guardian. ციტირების თარიღი: October 14, 2017.
წმინდა ვიტის საკათედრო ტაძარი

წმინდა ვიტის ტაძარი, ან ვიტსდომი (ჩეხ.: Katedrála svatého Víta) — საკათედრო ტაძარი პრაღაში, ჩეხეთის რესპუბლიკაში, პრაღის არქიეპისკოპოსის საბრძანებელი. ტაძრის სრული სახელია წმინდა ვიტის, წმინდა ვენცესლავისა და წმინდა ადალბერტის კათედრალური ტაძარი. მდებარეობს პრაღის ციხე-სიმაგრის ტერიტორიაზე. აქ დაკრძალულია ბოჰემიის მრავალი მეფე. ტაძარი გოტიკური არქიტექტურის ერთ-ერთი ბრწყინვალე ნიმუშია და უდიდესი და ყველაზე მნიშვნელოვანი ეკლესიაა ჩეხეთში. პირველი ეკლესია ამჟამინდელი ტაძრის ადგილას ადრეული რომანული როტონდის სტილის იყო, ასევე წმ. ვიტის ეძღვნებოდა, დაარსდა ვენცესლაუს I, ბოჰემიის გრაფის მიერ 925 წელს. 1060 წელს პრაღის საეპისკოპოს დაარსებისას უფლისწული სპიტინევ II იწყებს უფრო ვრცელი ეკლესიის მშენებლობას, ვინაიდან არსებული როტონდა მორწმუნეებს ვეღარ იტევდა. ახალი უფრო ვრცელი რომანული ბაზილიკა სამნავიანი უნდა ყოფილიყო ორი კოშკით, რომელიც დასავლეთით მთავარ გუმბათს უერთდებოდა. კათედრალის პროექტი საღვთო რომის იმპერიის რომანული არქიტექტურის მოთხოვნებს პასუხობდა, განსაკუთრებით კი ჰილდესჰაიმის სააბატოს ეკლესიისა და სპაიერის კათედრალის დეტალებს იმეორებდა. კარის ბარელიეფი კარი კარის დეტალი კარის ბარელიეფი როზეტი. ექსტერიერი ოქროს კარიბჭე განკითხვის დღის მოზაიკით ოქროს ფანჯარა წმინდა ვიტის კათედრალური ტაძარი ვიკისაწყობში არის გვერდი თემაზე: წმინდა ვიტის საკათედრო ტაძარი Website of the cathedral დაარქივებული 2016-04-20 საიტზე Wayback Machine. Archdiocese of Prague (Official Website) დაარქივებული 2016-07-12 საიტზე Wayback Machine. Information from the Prague Castle administration site დაარქივებული 2007-02-06 საიტზე Wayback Machine. Photographs Church Art including Bath and St Vitus Cathedral დაარქივებული 2008-12-06 საიტზე Wayback Machine. St. Vitus Cathedral დაარქივებული 2011-06-15 საიტზე Wayback Machine.
ბენედიქტ კამბერბეჩი

ბენედიქტ კამბერბეჩი (ინგლ. Benedict Cumberbatch; დ. 19 ივლისი, 1976, ლონდონი) — ინგლისელი კინოს, თეატრისა და ტელევიზიის მსახიობი, გამხმოვანებელი და პროდიუსერი. ცნობილია სერიალით „შერლოკი“. ჟურნალმა „The Sunday Times“ უწოდა მისი თაობის ლორენს ოლივიე. ვიკისაწყობში არის გვერდი თემაზე: ბენედიქტ კამბერბეჩი ბენედიქტ კამბერბეჩი კინოფილმების ინტერნეტ-მონაცემთა ბაზაში ბენედიქტ კამბერბეჩი — AllMovie
ზოლტან ფაბრი

ზოლტან ფაბრი (უნგრ. Fábri Zoltán; დ. 15 ოქტომბერი, 1917 — გ. 23 აგვისტო, 1994) — უნგრელი კინორეჟისორი და სცენარისტი. 1941 წელს დაამთავრა ბუდაპეშტის თეატრალური ინსტიტუტის სამსახიობო ფაკულტეტი. 1941–1944 წლებში გამოდიოდა ეროვნულ თეატრში, იქვე განახორციელა თავისი პირველი დადგმები (გრილპარცერის „ბატონის ერთგული მსახური“, „ფალსტაფი“, შექსპირის „ჰენრიხ IV“-ის მიხედვით). 1949 წელს ხელმძღვანელობდა ბუდაპეშტის მოზარდ მაყურებელთა თეატრს. მისი როგორც კინორეჟისორის დებიუტი შედგა 1952 წელს (ფილმი „ქარიშხალი“). მთელი უნგრული კინემატოგრაფის საეტაპო ფილმი გახდა „კარუსელი“ (1956), რომელშიც ფაბრიმ ნათლად და ინდივიდუალურად უჩვენა ძველი მსოფლმხედველობისა და მესაკუთრული მორალის მსხვრევა. იგი მუდმივად მიმართავდა სოციალური და პოლიტიკური პრობლემატიკის მნიშვნელოვან თემებს. ფილმებში: „ბატონი ჰანიბალი მასწავლებელი“ (1956), „ანა ეიდეში“ (1958) და „დაუსრულებელი ფრაზის 141 წუთი“ (1974) გაშუქებულია უნგრეთის სამეფოში არსებული სიცოცხლის მხუთავი ატმოსფერო. უნგრული კინოხელოვნების გამორჩეული ნამუშევარია ფაბრის „20 საათი“ (1965), — რეალისტურად ღრმა, ეპიკური გაქნევით, ძველი ცხოვრების წყობილების ნგრევის პროცესის მამხილებელი ფილმი. ფაბრის სხვა ფილმებიდან აღსანიშნავია: „სიცოცხლის ნიშანი“ (1954) „ცისფერი აპრილი“ (1957), „ბიჭები პალის ქუჩიდან“ (1969), „ჭიანჭველების ბუდე“ (1971), „პლუს მინუს ერთი დღე“ (1973), „დაუსრულებელი წინადადება“ (1974) და სხვა. 1976 წელს ფაბრიმ გადაიღო ცნობილი ფილმი „მეხუთე ბეჭედი“, რომელმაც მოსკოვის X საერთაშორისო კინოფესტივალზე მიიღო ოქროს პრიზი, გარდა ამისა, შეყვანილი იყო ბერლინის XXVII საერთაშორისო კინოფესტივალზე, სადაც ნომინირებული იყო „ოქროს დათვზე“. „მეხუთე ბეჭედი“ გადაღებულია ფერენც შანტას ამავე სახელწოდების წიგნის მიხედვით. ფაბრის ფილმმა „დაუსრულებელი ფრაზის 141 წუთი“ მოსკოვის IX საერთაშორისო კინოფესტივალზე მიიღო ვერცხლის პრიზი. ფილმმა „20 საათი“ მოსკოვის IV საერთაშორისო კინოფესტივალზე მიიღო მთავარი პრემია. ფაბრის ფილმმა „ბიჭები პალის ქუჩიდან“ მოსკოვის საბავშვო ფილმების საერთაშორისო კინოფესტივალზე მიიღო მთავარი პრემია. ზოლტან ფაბრი გარდაიცვალა გულის შეტევით. Nаdаsу L. Fabri Zoltan. [Bdpst, 1974]. ზოლტან ფაბრი — სტატია დიდი რუსული ენციკლოპედიიდან (რუსული) ზოლტან ფაბრი კინოფილმების ინტერნეტ-მონაცემთა ბაზაში
ოქროს გლობუსის 47-ე დაჯილდოება

ოქროს გლობუსის 47-ე დაჯილდოება გაიმართა 1990 წლის 20 იანვარს. მასში მონაწილეობა მიიღეს 1989 წელს გამოსულმა ფილმებმა. ოფიციალური საიტი დაარქივებული 2015-08-01 საიტზე Wayback Machine.
იეზდიგერდ III

იეზდიგერდ III (დ. 624 — გ. 652 )— სასანიანების დინასტიის უკანასკნელი შაჰინშაჰი, ხოსრო II ფარვიზის შვილიშვილი, შაჰრიარის ძე. 632 წელს მხედართმთავარმა რუსტემმა იგი სასანიანების შაჰად გამოაცხადა. არეულობისაგან დასუსტებული სპარსეთი გაერთიანდა. თუმცა ახალი შაჰი მცირე ხანს ცხოვრობდა მშვიდობიან პერიოდში. მმართველობის დასაწყისში არაბებმა სამხრეთში ერაყზე თავდასხმა დაიწყეს. იბნ ჰარისი უდაბნოდან თავს ესხმოდა სპარსეთის ქალაქებს და კვლავ უდაბნოში უჩინარდებოდა. 633 წელს ერაყზე თავდასხმით არაბებმა სასანიანებთან ბრძოლა დაიწყეს. 636 წელს კადისის ბრძოლაში სპარსელები სასტიკად დამარცხდნენ არაბებთან. 651 წელს იეზდიგერდი მერვში გაიქცა, სადაც მოკლეს. Pourshariati, Parvaneh (2008). Decline and Fall of the Sasanian Empire: The Sasanian-Parthian Confederacy and the Arab Conquest of Iran. London and New York: I.B. Tauris. ISBN 978-1-84511-645-3.  Shapur Shahbazi, A. (2005). „SASANIAN DYNASTY“. Encyclopaedia Iranica, Online Edition. ციტირების თარიღი: 4 January 2014.CS1-ის მხარდაჭერა: ref=harv (link) Karaka, Dosabhai Framji (1884), History of the Parsis: including their manners, customs, religion, and present position, I, Macmillan and co., ISBN 0-404-12812-2, http://books.google.com/?id=bq1ZAAAAMAAJ&pg=PP1#v=onepage&q
სტოუკ-ფილდის ბრძოლა

სტოუკ-ფილდის ბრძოლა (ინგლ. Battle of Stoke Field) — ვარდების ომის უკანასკნელი ბრძოლა ლანკასტერებსა და იორკებს შორის. გაიმართა 1487 წლის 16 ივნისს. ბრძოლა დასრულდა ლანკასტერების გამარჯვებით. Bennett, M.J. (1987) Lambert Simnel and the Battle of Stoke, Stroud : Sutton, ISBN 0-86299-334-2 Mackie, J.D. [1952] (1994) The earlier Tudors: 1485-1558, Oxford history of England 7, Oxford University Press, ISBN 0-19-285292-2, pp. 73–75 Roberts, D.E. (1987) The Battle of Stoke Field 1487, Newark and Sherwood D.C.
ლინის ბრძოლა

ლინის ბრძოლა — ნაპოლეონის ომების ბრძოლა, რომელშიც უკანასკნელ წარმატებას მიაღწია იმპერატორმა ნაპოლეონ I-მა. გაიმართა 1815 წლის 16 ივნისს თანამედროვე ბელგიის ტერიტორიაზე ნამიურის პროვინციაში. 15 ივნისს ნაპოლეონი მთავარი ძალებით (75-80 ათ., 210 ზარბაზანი) გადავიდა მდინარე სამბრზე, რათა დარტყმა მიეყენებინა გებჰარდ ბლიუჰერის ძალებისათვის (90 ათ., 216 ზარბაზანი). ნაპოლეონმა მთავარი დარტყმა ბლიუჰერის მარჯვენა ფლაგს მიაყენა. პარალელურად მარშალი ნეი ჩაება კატრ-ბრის ბრძოლაში. პრუსიელებმა დაკარგეს 20 ათასი ადამიანი და 27 ზარბაზანი. ფრანგებმა მხოლოდ 12 ათასი. ბლიუჰერი გატეხეს, მაგრამ ვერ გაანადგურეს. ნაპოლეონმა ვერ მიაღწია თავის მიზანს, დარჩენილიყო ართურ უელსლის პირისპირ. ლინის ბრძოლაში პრუსიის დამარცხებულმა არმიამ ორი დღის შემდეგ შეძლო ვატერლოოს ბრძოლაში გადამწყვეტი სიტყვის თქმა. Chandler, David G. (1973). Campaigns of Napoleon; Scribner; ISBN 0-02-523660-1 Chesney, Charles C. (1907). Waterloo Lectures: A Study Of The Campaign Of 1815; Longmans, Green, and Co. ISBN 1-4286-4988-3 Hofschröer, Peter. 1815, The Waterloo Campaign: The German Victory; Greenhill Books (London); ISBN 1-85367-368-4 Pigeard, Alain – „Dictionnaire des batailles de Napoléon”, Tallandier, Bibliothèque Napoléonienne, 2004, ISBN 2-84734-073-4 Longford, E. Wellington the Years of the Sword Panther (1971) ↑ 1.0 1.1 Pigeard, p. 475 ↑ Blücher, the scourge of Napoleon, Michael Leggiere. ↑ Pigeard, p. 480. Pigeard quotes historian Henri Houssaye, who speaks about 12,000 men dead or wounded.
კატრ-ბრის ბრძოლა

კატრ-ბრის ბრძოლა — ინგლის-ჰოლანდიის გაერთიანებული ძალებისა (მეთაური ართურ უელსლი) და საფრანგეთის სამხედრო ნაწილების (მარშალი ნეი) ბრძოლა. გაიმართა მეშვიდე კოალიციის ფარგლებში 1815 წლის 16 ივნისს კატრ-ბრაში (დღევანდელი ბელგია) ვატერლოოს ბრძოლამდე ორი დღით ადრე. ამ ბრძოლაში მარშალმა მიშელ ნეიმ სტრატეგიული გამარჯვება მოიპოვა ინგლის-ჰოლანდიური არმიის წინააღმდეგ. Anonymous. The Battle of Quatre Bras Fletcher, Ian; ‘A Desperate Business’: Wellington, the British Army and the Waterloo Campaign; Spellmount Publishers Libert, Alfons. The Battle of Quatre-Bras
ოქროს გლობუსის 27-ე დაჯილდოება

ოქროს გლობუსის 27-ე დაჯილდოება გაიმართა 1970 წლის 2 თებერვალს. მასში მონაწილეობა მიიღო 1969 წელს გამოსულმა კინო და ტელენამუშევრებმა. ოფიციალური საიტი დაარქივებული 2015-08-01 საიტზე Wayback Machine.
პანკრატიონი

პანკრატიონი (ბერძნ. pankràtion, παγκράτιον) — ბრძოლა, გაერთიანებული მუშტი-კრივთან, ძველ ბერძენ ათლეტთა შეჯიბრებებში. შედიოდა ანტიკური ოლიმპიური თამაშების პროგრამაში.
მეხუთე ბეჭედი (ფილმი)

მეხუთე ბეჭედი (უნგრ. Az ötödik pecsét) — უნგრელი კინორეჟისორის ზოლტან ფაბრის 1976 წლის ფილმი. გადაღებულია ფერენც შანტას ამავე სახელწოდების წიგნის მიხედვით. მოსკოვის X საერთაშორისო კინოფესტივალზე მიიღო ოქროს პრიზი, გარდა ამისა, შეყვანილი იყო ბერლინის XXVII საერთაშორისო კინოფესტივალზე, სადაც ნომინირებული იყო ოქროს დათვზე. ფილმის პრემიერა გაიმართა 1976 წლის 7 ოქტომბერს. ფილმის მოქმედება ხდება 1944 წლის შემოდგომაზე. „მეხუთე ბეჭედი (ფილმი)“ — კინოფილმების ინტერნეტ-მონაცემთა ბაზა (ინგლისური)
20 საათი

20 საათი (უნგრ. Húsz óra) — უნგრელი კინორეჟისორის ზოლტან ფაბრის 1965 წლის ფილმი. გადაღებულია ფერენც შანტას რომანის მიხედვით. წარდგენილი იყო ოსკარის მე-38 დაჯილდოებაზე შეყვანისათვის კატეგორიაში საუკეთესო უცხოენოვანი ფილმი, თუმცა არ იქნა მიღებული როგორც კანდიდატი. მოსკოვის IV საერთაშორისო კინოფესტივალზე ფილმ „ომი და მშვიდობა“ ერთად მიიღო დიდი პრიზი; ამასთანავე ვენეციის კინოფესტივალზე მიიღო პრემია UNICRIT. ფილმის გმირია ჟურნალისტი, რომელიც იძიებს ადრინდელ მკვლელობას და რომელიც ამასთან ერთად, ააშკარავებს 1950-იანი წლების მოვლენების გამომხატველობით სურათს. „20 საათი“ — კინოფილმების ინტერნეტ-მონაცემთა ბაზა (ინგლისური)
კეთლინ კენედი (პროდიუსერი)

კეთლინ კენედი (ინგლ. Kathleen Kennedy; დ. 5 ივნისი, 1958, ბერკლი) — ამერიკელი კინოპროდიუსერი. არის კომპანია Lucasfilm-ს დირექტორი 2012 წლის ოქტომბრიდან. ხშირად თანამშრომლობს რეჟისორ სტივენ სპილბერგთან. კეთლინ კენედი კინოფილმების ინტერნეტ-მონაცემთა ბაზაში
ოქიტაშვილები

ოქიტაშვილები — ქართული გვარი. ფიქსირდება 1721 წლის აღწერაში (გვ. 123), გარდა ამისა ქართული სამართლის ძეგლების V-VI ტომებში მოხსენიებულია ოქიტაშვილი მიქელა. აღსანიშნავია, რომ გვარის ფუძე ძირითადად ქართლშია და ადრეულ პერიოდში გავრცელებული იყო გორში, ახალგორსა და გარდაბანში. დღესდღეობით ოქიტაშვილების უმრავლესობა დასახლებულია წყნეთში. ↑ 1721 წლის აღწერა (გვ. 123) ↑ ქართული სამართლის ძეგლების V-VI ტომები
აღმოსავლეთი არაბეთი

აღმოსავლეთი არაბეთი — არაბეთის ნახევარკუნძულის აღმოსავლეთი ნაწილი, რომელსაც XVIII საუკუნემდე ბაჰრეინი (არაბ. البحرين) ეწოდებოდა. რეგიონი იწყებოდა ბასრადან, სპარსეთის ყურის გასწვრივ მოიცავდა დღევანდელ: ბაჰრეინს, ქუვეითს, ელ-ჰასას, ელ-ქატიფს, არაბთა გაერთიანებულ საამიროებს და მთავრდებოდა ჩრდილოეთ ომანში. ↑ Dialect, Culture, and Society in Eastern Arabia: Glossary. Clive Holes გვ. XIX (2001).
დიდი გარდნერი

დიდი გარდნერი (ინგლ. Dede Gardner; დ. 16 ოქტომბერი, 1967) — ამერიკელი კინოპროდიუსერი. არის ბრედ პიტის მიერ დაარსებული კომპანიის, Plan B Entertainment-ის პრეზიდენტი. დიდი გარდნერი კინოფილმების ინტერნეტ-მონაცემთა ბაზაში ↑ Kroll, Justin (22 მაისი, 2013). „Jeremy Kleiner Tapped as Co-President of Plan B Entertainment“. Variety. დაარქივებულია ორიგინალიდან — 2013-10-08. შეამოწმეთ თარიღის პარამეტრი |date=-ში (დახმარება)
ალასკის ქედი

ალასკის ქედი (ინგლ. Alaska Range) — ქედი სამხრეთ ალასკაში, ჩრდილოეთ ამერიკის კორდილირების სისტემაში. სიგრძე დაახლოებით 1000 კმ, სიგანე 120 კმ-მდე. საშუალო სიმაღლე — 3000 მ, მაქსიმალური — 6193 მ (მწვერვალი დენალი, ჩრდილოეთ ამერიკის უმაღლესი წერტილი). ღერძულ ნაწილში აგებულია ინტრუზიული ქანებით, კერძოდ, გრანოდიორიტებით, ხოლო განაპირა ნაწილი — დანალექი ქანებით. ალასკის ქედი წარმოიქმნა იურულ პერიოდში. კალთები ციცაბო, კლდოვანი და ძლიერ დანაწევრებულია. ალასკის ქედი მნიშვნელოვანი კლიმატგამყოფია. გამყინვარების საერთო ფართობია 13900 კმ². დიდი მყინვარებია: კაჰილტნა (სიგრძე 76 კმ; ფართობი 580 კმ²), მალდროუ (სიგრძე 61 კმ; ფართობი 516 კმ²). ზოგიერთი მყინვარის ენა ჩამოდის 50-75 მ-მდე. ბევრია პულსაციური მყინვარი. სამხრეთი ტენიანი კალთები 800 მ სიმაღლემდე დაფარულია წიწვიანი ტყეებით, ზემოთ მუდმივი თოვლია, რომელიც ხეობის მყინვარებს ასაზრდოებს. ჩრდილოეთი კალთები შედარებით მშრალია, ტყის საზღვარი გადანაცვლებულია 1000-1100 მ-მდე, მის ზემოთ მთის ტუნდრაა. ↑ ალასკის ქედი // დიდი საბჭოთა ენციკლოპედია ↑ ალასკის ქედი // გეოგრაფიული ენციკლოპედია ↑ Peakbagger: ალასკის ქედი
ოსკარის 25-ე დაჯილდოება

ოსკარის 25-ე დაჯილდოების ცერემონია — საუკეთესო ფილმებისა და კინოხელოვანების რიგით 25-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით.
სმოლანდსტევარე

სმოლანდსტევარე (შვედ. Smålandsstövare) — ძაღლის ჯიში, გამოყვანილი შვედეთში XVI საუკუნეში. გაჩნდა სმოლანდში, სადაც მას ტყეში სამუშაოდ აშენებდნენ. ითვლება უძველეს სკანდინავიურ ჯიშად, რომლის სტანდარტები 1921 წელს შემუშავდა. ძველი სურათები და ხელნაწერები მოწმობენ, რომ კომპაქტური სმოლანდსტევარე ჯერ კიდევ შუა საუკუნეებში წარმატებით გამოიყენებოდა შვედეთში, მაგრამ ფორმალურად შვედეთის კენელ-კლუბმა მხოლოდ 1921 წელს აღიარა. სამშობლოს ფარგლებს გარეთ ჯიში თითქმის უცნობია. სმოლანდის ხშირ ტყეებში კურდღლებზე ნადირობისას ძაღლი დიდ გამძლეობას ამჟღავნებს. შვედეთში კუდის კუპირება კანონით აკრძალულია და სმოლანდსტევარე მოკლე ორიგინალურად მიმართული სელექციის შედეგია, რომელიც ჩაატარა ბარონმა ფონ ესენმა XIX საუკუნეში: ის აჯვარებდა ადგილობრივ ძაღლებს და შილერსტევარეს. სმოლანდსტევარეს აქვს მუქი, მშვიდად მზირალი თვალები, სქელი, გლუვი, მბზინავი ბალანი, დაკუნთული ფეხები სქელი ძვლებით, გრძელი ყურები. კუდი უჩვეულოდ მოკლეა. ვიკისაწყობში არის გვერდი თემაზე: სმოლანდსტევარე ↑ Smålandsstövare Information. Sarah's Dogs. დაარქივებულია ორიგინალიდან — 24 სექტემბერი 2015. ციტირების თარიღი: 19 May 2011.
მინიატურული ამერიკული ნაგაზი

მინიატურული ამერიკული ნაგაზი — ძაღლის ჯიში, რომლის სამშობლოა აშშ. ჯიშის გაჩენის დროა 1968 წელი. სიცოცხლის ხანგრძლივობა — 12-13 წელი. წონა — 7-13 კგ. სიმაღლე — 33-46 სმ. ამ ჯიშის გამრავლების პროგრამა 1968 წელს დაიწყო ორი პატარა ავსტრალიური ნაგაზით. ეს პროგრამა მიმართული იყო ქალაქში მცხოვრები ადამიანებისთვის კომპანიონი ძაღლების მისაღებად. 1980 წლისთვის დაფიქსირდა გარეგნობის სტანდარტი, ხოლო 1993 წელს ჯიშის სახელწოდებაც. ჯიშის შემცირებისას შეეცადნენ შეენარჩუნებინათ ამ ჯიშის ფუძემდებლის, ავსტრალიური ნაგაზის მომხიბვლელი თვისებები — სიმშვიდე და გულისხმიერება. მინიატურული ამერიკული ნაგაზი შესანიშნავი კომპანიონია და არასოდეს დაიზარებს ცხვრის მცირე ფარასთან მუშაობასაც. ადვილად იწვრთნება. აქვს ოდნავ დატალღული, ზომიერი სიგრძის ბალანი, რომლის შეფერილობა მრავალფეროვანია. წინა და უკანა ფეხები ერთნაირი სიგრძისაა. „ძაღლების ენციკლოპედია“ (2009), გვ. 363.